หุ้นสหรัฐฯปิดบวก
ตลาดหุ้นสหรัฐปิดในแดนบวกดาวโจนส์ เพิ่มขึ้น 42.61 จุด ขณะที่ราคาน้ำมันดีดตัวแรงเช่นกัน
16 ก.ค. 2554

ตลาดหุ้นสหรัฐปิดในแดนบวกดาวโจนส์ เพิ่มขึ้น 42.61 จุด ขณะที่ราคาน้ำมันดีดตัวแรงเช่นกัน
ตลาดหุ้นสหรัฐฯวานนี้(15 ก.ค.) สามารถฝ่าแรงกดดันจากความกังวลต่อปัญหาหนี้ในวอชิงตัน ดีดตัวปิดในแดนบวกได้สำเร็จ ดัชนีหุ้นดาวโจนส์ เพิ่มขึ้น 42.61 จุด (0.34 เปอร์เซ็นต์) ปิดที่ 12,479.73 จุด แนสแดค เพิ่มขึ้น 27.13 จุด (0.98 เปอร์เซ็นต์) ปิดที่ 2,789.80 จุด เอสแอนด์พี เพิ่มขึ้น 7.27 จุด (0.56 เปอร์เซ็นต์) ปิดที่ 1,316.14 จุด ขณะที่ราคาน้ำมันดีดตัวแรงหลังผลการทดสอบภาวะวิกฤตของธนาคารต่างๆในสหภาพยุโรปออกมาดีเกินความคาดหมาย  สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนสิงหาคม เพิ่มขึ้น 1.55 ดอลลาร์ ปิดที่ 95.56 ดอลลาร์ต่อบาร์เรล ส่วนเบรนท์ทะเลเหนือลอนดอนงวดส่งมอบเดือนกันยายน เพิ่มขึ้น 1 ดอลลาร์ ปิดที่ 117.26 ดอลลาร์ต่อบาร์เรล